REGOLAMENT TAL-KUMMISSJONI (KE) Nru 129/2009
tat-13 ta' Frar 2009
li jemenda r-Regolament (KE) Nru 197/2006 dwar il-validità tal-miżuri tranżitorji li għandhom x’jaqsmu ma’ dawk li kienu oġġetti tal-ikel
(Test b’relevanza għaż-ŻEE)
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat ir-Regolament (KE) Nru 1774/2002 tal-Parlament Ewropew u tal-Kunsill tat-3 ta’ Ottubru 2002 li jistipula regoli tas-saħħa dwar prodotti sekondarji tal-annimali mhux maħsuba għall-konsum uman (1), u b’mod partikolari l-Artikolu 32(1) tiegħu,
Billi:
(1)
Ir-Regolament (KE) Nru 1774/2002 jintroduċi qafas komprensiv għall-ġbir, l-użu u r-rimi tal-prodotti sekondarji mill-annimali.
(2)
Ir-Regolament tal-Kummissoni (KE) Nru 197/2006 tat-3 ta’ Frar 2006 dwar miżuri tranżitorji skont ir-Regolament (KE) Nru 1774/2002 dwar il-ġbir, it-trasport, it-trattament, l-użu u r-rimi ta’ dawk li kienu oġġetti tal-ikel (2) jistabbilixxi għadd ta’ miżuri tranżitorji li waslu biex jiskadu fil-31 ta’ Lulju 2009.
(3)
Il-Kummissjoni adottat proposta għar-reviżjoni tar-Regolament (KE) Nru 1774/2002 (3). Din il-proposta qiegħda bħalissa tiġi kkunsidrata mil-leġislaturi u r-regoli li għandhom x’jaqsmu ma’ dawk li kienu oġġetti tal-ikel u l-evidenza xjentifika disponibbli li għandha x’taqsam mar-riskji li jirriżultaw minnprodotti sekondarji tali mill-annimali ser jiġu kkunsidrati f'dak il-kuntest. Għaldaqstant, huwa xieraq li l-perjodu ta’ validità tal-miżura tranżitorja kurrenti tiġi estiża sabiex sakemm jiġu adottati r-regoli l-ġodda, r-regoli kurrenti li għandhom x'jaqsmu ma’ dawk li kienu oġġetti tal-ikel jibqgħu applikabbli.
(4)
Fid-dawl tad-data proposta mill-Kummissjoni għad-dħul fis-seħħ ta’ Regolament rivedut fuq prodotti sekondarji mill-annimali, huwa xieraq li l-perjodu tal-validità tar-Regolament (KE) Nru 197/2006 jiġi estiż sal-31 ta’ Lulju 2011.
(5)
Il-miżuri stipulati f’dan ir-Regolament huma b’konformità mal-opinjoni tal-Kumitat Permanenti għall-Katina Alimentari u s-Saħħa tal-Annimali,
ADOTTAT DAN IR-REGOLAMENT:
L-Artikolu 1
Fl-Artikolu 5 tar-Regolament (KE) Nru 197/2006, id-data “31 ta’ Lulju 2009” inbidlet bid-data “il-31 ta’ Lulju 2011”.
L-Artikolu 2
Dan ir-Regolament għandu jidħol fis-seħħ fit-tielet jum wara l-pubblikazzjoni tiegħu f'Il-Ġurnal Uffiċjali tal-Unjoni Ewropea.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussell, 13 ta’ Frar 2009.